Coma (film)
Coma () je američki igrani film snimljen 1978. godine u režiji Michaela Crichtona. Po žanru je triler, a predstavlja adaptaciju istoimenog romana Robina Cooka. Protagonistica, čiji lik tumači Geneviève Bujold, je mlada stažistica u jednoj bostonskoj bolnici koja opazi neuobičajeno veliki broj pacijenata koji, usprkos toga što su mladi i zdravi, iz neobjašnjivih razloga padaju u komu za vrijeme rutinskih kirurških operacija. Radnja prikazuje kako počinje istraživati te kako je trag odvodi do instituta Jefferson, gdje se drže pacijenti u komi, i za koga se ispostavi da je paravan za masovnu i ilegalnu trgovinu organima.

Crichtonu je Coma bila prvi film koji je režirao poslije petogodišnje pauze, a predlošku ga je privuklo to što mu je Cook bio i kolega i prijatelj. Slično kao i knjiga, i film je privukao izuzetnu pažnju zahvaljujući tome što je koncept transplantacije organa bio relativno nov, a javnosti još uvijek bilo teško zamisliti da bi se mogao zloupotrijebiti u kriminalne svrhe. Zbog toga se u vrijeme premijere, a ponekad i danas, film žanrovski smješta u znanstvenu fantastiku; tom je dojmu prilično pomogao stil režije sličan hororu, a posebno vješto korištenje brutalističke arhitekture u zgradi koja glumi zlokobni Institut Jeffreson, gdje se odvija jedna od najupečatljivijih scena filma.

Crichton je, prema vlastitim riječima, bio pod pritiskom producenata da protagonistu promijeni spol, kako bi ga glavnu ulogu tumačio Paul Newman; u filmu se u maloj, i kasnije ponekad ismijavavanoj ulozi zlosretnog pacijenta,  pojavio Tom Selleck koji će nekoliko godina kasnije sa Crichtonovom surađivati kao zvijezda filma Runaway.

Godine 2012. je isti predložak iskorišten za istoimenu televizijsku miniseriju.

Uloge
Geneviève Bujold ... Dr. Susan Wheeler, stažistica u Boston Memorial Hospital
Michael Douglas ... Dr. Mark Bellows, kirurg-stažist u Boston Memorial Hospital
Elizabeth Ashley ... Mrs. Emerson, bolničarka u Jefferson Institute
Rip Torn ... Dr. George, načelnik anesteziologije u Boston Memorial Hospital
Richard Widmark ... Dr. George Harris, načelnik kirurgijeu  Boston Memorial Hospital
Lois Chiles ... Nancy Greenly
Hari Rhodes ... Dr. Morelind, bolnički psihijhatar Boston Memorial Hospital
Richard Doyle ... Jim, patolog u Boston Memorial Hospital
Lance LeGault ... Vince, vozač kamiona
Betty McGuire ... bolničarka
Tom Selleck ... Sean Murphy, kirurški pacijent
Joanna Kerns ... Diane
Ed Harris ... jedan od dvojice patologa-stažista koji Susan opisuju kako ubiti pacijente
Philip Baker Hall ... ljekar

Izvori

Vanjske veze
 
 

Američki filmovi
Triler filmovi
SF-filmovi
Horor filmovi
Psihološki trileri